
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 817 

1 Νοεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τρόπος πληρωμής δαπανών του Κράτους από την 

εκτέλεση ακυρωτικών αποφάσεων. 1 

Επαναπρόσληψη υπαλλήλου στο Ταμείο Παρακαταθη¬ 
κών και Δανείων (Τ.Π. και Δ.)· Σύσταση θέσεως . 2 
Καθορισμός αριθμού ατόμων που θα απασχοληθούν με 
σύμβαση μίσθωσης έργου στο Κέντρο Πληροφορι¬ 
κής του Υπουργείου Οικονομικών . 3 

Καθορισμός όρων και προϋποθέσεων καταβολής δα¬ 
πανών για συνέδρια των δευτεροβαθμίων συνδικαλι¬ 
στικών οργανώσεων, από 1.10.1994 μέχρι 

31.12.1994 . 4 

Έγκριση καταβολής εξόδων αμοιβών δικαστικών αντι¬ 
προσώπων για τη διεξαγωγή αρχαιρεσιών. 5 

Καθορισμός του αριθμού των ανά εξάμηνο επαναπροσ- 

λαμβανομένων σε Ιδρύματα Κοιν. Πρόνοιας. 6 

Κάλυψη δαπανών διατροφής πλημμυροπαθών Ν. Καρ¬ 
δίτσας . 7 

Αύξηση ημερήσιου σιτηρέσιου φοιτητών Ιονίου Πανεπι¬ 
στημίου . 8 

Παράταση προθεσμίας υποβολής αιτήσεων από τους 
σεισμόπληκτους του 1993 του Νομού Ηλείας — 9 
Μερική τροποποίηση της εγκατάστασης και διαδρομής 
του αγωγού Φυσικού Αερίου στο Νομό Βοιωτίας του 
Δήμου Αλιάρτου, της Κοινότητας Μαυροματίου και 

της Κοινότητας Υψηλάντη .10 

Τροποποίηση της 26582/Ζ/6317/31.12.1993 υπουρ¬ 
γικής απόφασης .11 

Κανονισμός του «Λογαριασμού» Επικουρικής Συνταξιο- 
δοτήσεως των Μελών και του Διοικητικού Προσωπι¬ 
κού του Σώματος Ορκωτών Λογιστών .12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2069070/7173/0022 (1) 


Τρόπος πληρωμής δαπανών του Κράτους από την εκτέ¬ 
λεση ακυρωτικών αποφάσεων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την παράγραφο 2 του άρθρου 28 του Ν.Δ. 321/1969 
«Περί Κώδικος Δημοσίου Λογιστικού». 


2. Την αριθμ. 194902/22.11.1969 απόφασή μας «Περί 
διαδιακσίας πληρωμής σταθερών, διαρκούς ή περιοδικού 
χαρακτήρος δαπανών». 

3. Την αριθμ. 2040202/4527/0022/21.6.1994 από¬ 
φασή μας «Τροποποίηση της αριθμ. 194902/22.11.1969 
απόφασης του Υπουργού Οικονομικών». 

4. Την υποχρέωση της Διοίκησης να συμμορφώνεται με 
τις ακυρωτικές αποφάσεις του Συμβουλίου της Επικρά¬ 
τειας και των Διοικητικών Εφετείων. 

5. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Στις ρυθμίσεις της απόφασής μας αριθμ. 2040202/ 
4527/0022/21.6.1994 (ΦΕΚ 480/Β/24.6.1994) δεν 
εμπίπτουν οι δαπάνες που απορρέουν από δικαστικές 
αποφάσεις ακυρωτικής διαδικασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 1994 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. 2065093/4129/0094 (2) 

Επαναπρόσληψη υπαλλήλου στο Ταμείο Παρακαταθηκών 
και Δανείων (Τ.Π. και Δ.). Σύσταση θέσεως. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του άρθρου 25 (παράγρ. 4 εδάφιο α' 
και παρ. 10) του Ν. 2190/94 (ΦΕΚ 28 Α’) σύσταση ανε¬ 
ξάρτητης αρχής για την επιλογή προσωπικού και ρύθμιση 
θεμάτων διοίκησης, β) του άρθρου 27 του 2081 /92 (ΦΕΚ 
154 Α'), με το οποίο προστέθηκε το άρθρο 29 Α' στο Ν. 
1558/85 ΦΕΚ 137 Α'. 

2. Την κοινή απόφαση των Υπουργών Προεδρίας της 
Κυβέρνησης και Οικονομικών αριθ. 2028090/585/0094/ 
10.6.94 με την οποία εγκρίθηκε η επαναπρόσληψη στο 
Τ.Π. και Δ. ενός (1) πρώην υπαλλήλου αυτού ειδικότητας 
Οικονομολόγου - Αξιολογητή Επενδύσεων. 

3. Το απόσπασμα Πρακτικών της αριθμ. 2398/31.8.94 
συνεδρίασης του Διοικητικού Συμβουλίου του Τ.Π. και Δ. 

4. Το γεγονός ότι από την απόφαση αυτή προκαλείται 

δαπάνη σε βάρος του Τ.Π. και Δ. ύψους για το 1994 δρχ. 
760.000 δρχ. περίπου, όπου υπάρχει σχετική πίστωση 
ενώ για το 1995 και εφεξής 3.600.000 δρχ. περίπου. 

5. Την απόφαση αριθμ. 1026431/268/0006Α/2.3.94 
του Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ 154/Β/7.3.94), αποφασί¬ 
ζουμε: 

α) Ορίζουμε όπως ο αναφερδμενος υπάλληλος στην 
αριθμ. 2028090/585/0094/10.6.94 κοινή απόφαση των 
Υπουργών Προεδρίας της Κυβέρνησης και Οικονομικών 
επαναπροσληφθεί εντός του Β' εξαμήνου του 1994 με 
σχέση εργασίας ιδιωτικού δικαίου αορίστου χρόνου. 

β) Συστήνουμε για τον ανωτέρω σκοπό στο Ταμείο Πα¬ 
ρακαταθηκών και Δανείων μία (1) προσωποπαγή θέση Οι¬ 
κονομολόγου - Αξιολογητή Επενδύσεων με σχέση εργα¬ 
σίας ιδιωτικού δικαίου αορίστου χρόνου, η οποία καταρ- 
γείται όταν για οποιοδήποτε λόγο κενωθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 1994 

Ο ΥΦΥΠΟΥΡΓΟΣ 

Δ. ΓΕΩΡΓΑΚΟΠΟΥΛΟΣ 
-♦- 

Αριθ. 1121121/1998/0001 (3) 

Καθορισμός αριθμού ατόμων που θα απασχοληθούν με 

σύμβαση μίσθωσης έργου στο Κέντρο Πληροφορικής 

του Υπουργείου Οικονομικών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του άρθρου 15 του Ν. 1735/1987 
(ΦΕΚ 195 Α'), όπως τροποποιήθηκε και συμπληρώθηκε 
με το άρθρο 11 του Ν. 1835/1989 (ΦΕΚ 76 Α') και β) του 
άρθρου 27 του Ν. 2081/1992 (ΦΕΚ 154 Α'). 

2. Τις διατάξεις του Π.Δ. 284/1988 «Οργανισμός του 
Υπουργείου Οικονομικών», όπως τροποποιήθηκε και συ¬ 
μπληρώθηκε μεταγενέστερα. 

3. Την αριθμ. 416/1.11.94 πράξη του Υπουργικού Συμ¬ 
βουλίου. 

4. Την αριθμ. 33361/5.9.1991 (ΦΕΚ 703 Β ) κοινή 
υπουργική απόφαση «Μεταβίβαση εξουσίας υπογραφής, 
σύμφωνα με τις διατάξεις του άρθρου 7 παρ. 1 του Ν. 
1943/1991». 

5. Την επιτακτική ανάγκη: α) ολοκλήρωσης της έκδοσης 
των Ειδικών Εκκαθαριστικών Σημειωμάτων για την υλοποί¬ 
ηση της περαίωσης των ανέλεγκτων φορολογικών υποθέ¬ 
σεων και β) της εκτέλεσης έργων που έχουν ενταχθεί στο 
πρόγραμμα «ΚΛΕΙΣΘΕΝΗΣ» και κατά το μέρος που αφορά 
την ειδικότητα των χειριστών διατρητικών μηχανών, απο¬ 
φασίζουμε: 

1. Καθορίζουμε σε εκατόν σαράντα πέντε (145) τον 
αριθμό των ατόμων, ειδικότητας χειριστών διατρητικών 
μηχανών, τα οποία μπορεί να απασχολήσει το Κέντρο 
Πληροφορικής του Υπουργείου Οικονομικών (ΚΕ.Π.Υ.Ο.) 
με σύμβαση μίσθωσης έργου, σύμφωνα με τις διατάξεις 
των άρθρων 681 κ.εξ. του Αστικού Κώδικα, για χρονικό 
διάστημα ενός (1) έτους και για τα θέματα που αναγράφο¬ 


νται στην παράγραφο 5 του προοιμίου της παρούσας από¬ 
φασης. 

2. Τα παραπάνω άτομα πρέπει να κατέχουν: α) πτυχίο 
χειριστών διατρητικών μηχανών ή αντίστοιχο ή συναφές 
πτυχίο ενιαίου πολυκλαδικού λυκείου ή τεχνικού- 
επαγγελματικού λυκείου ή τεχνικής-επαγγελματικής σχο¬ 
λής δευτεροβάθμιας εκπαίδευσης ή σχολής μαθητείας 
του Ο.Α.Ε.Δ. του Ν. 1346/1983 (ΦΕΚ 46Α) ή άλλου ισότι¬ 
μου τίτλου σχολικής μονάδας της ημεδαπής ή αλλοδαπής 
ή β) απολυτήριο τίτλο λυκείου ή εξαταξίου γυμνασίου ή 
ισότιμου σχολείου ανεξάρτητα από ειδικότητα και σχετική 
εμπειρία στο χειρισμό διατρητικών μηχανών. 

3. Τα άτομα στα οποία θα ανατεθεί το ανωτέρω έργο θα 
αμείβονται με 0,18 δρχ. ανά δακτυλισμό. Οι ανάδοχοι θα 
εισπράττουν την αμοιβή με βάση το προβλεπόμενο από τις 
ισχύουσες διατάξεις του Κώδικα Βιβλίων και Στοιχείων 
φορολογικό στοιχείο. 

4. Η ανάθεση του έργου στα παραπάνω άτομα γίνεται 
σύμφωνα με τους όρους και τις προϋποθέσεις του β' εδα¬ 
φίου της παραγράφου 1 και των παραγράφων 2 και 3 του 
άρθρου 15 του Ν. 1735/1987 και ειδικότερα: α) Το υπό 
ανάθεση έργο αφορά εργασίες που δεν ανάγονται στον 
κύκλο καθηκόντων των υπαλλήλων του ΚΕ.Π.Υ.Ο. β) Η 
εκτέλεση του έργου δε συνδέεται με το ωράριο εργασίας 
της υπηρεσίας και η απασχόληση των αναδόχων σε έργα ή 
καθήκοντα άσχετα με το έργο που τους ανατίθεται, απα¬ 
γορεύεται. γ) Οι ανάδοχοι δε δικαιούνται δώρο Χριστου¬ 
γέννων και Πάσχα, καθώς και άδεια και επίδομα αδείας. δ) 
Δεν υπάρχει υποχρέωση για ασφάλιση του αναδόχου σε 
φορέα κύριας ή επικουρικής ασφάλισης και ε) Τόπος 
εκτέλεσης του έργου ορίζεται το ΚΕ.Π.Υ.Ο. 

5. Από τις διατάξεις της απόφασης αυτής προκαλείται 
δαπάνη σε βάρος του Προϋπολογισμού του Υπουργείου 
Οικονομικών ύψους τριακοσίων εκατομμυρίων δραχμών 
(300.000.000) δρχ. και θα βαρύνει με το ποσό των πενή¬ 
ντα εκατομμυρίων δραχμών (50.000.000) δρχ. τον κρα¬ 
τικό προϋπολογισμό του τρέχοντος έτους, για το οποίο 
έχει εγγράφει πίστωση στον Ειδικό Φορέα 23-250 και με 
ΚΑΕ 0871 (αριθμ. 230581/10.10.1994 απόφαση του 
Υπουργού Οικονομικών περί μεταβολών εκτελούμενου 
προϋπολογισμού), και με το ποσό των διακοσίων πενήντα 
εκατομμύριων δραχμών (250.000.000) δρχ. τον κρατικό 
προϋπολογισμό του επόμενου έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 1994 
Με εντολή Υπουργών 
Οι Γ ενικοί Γ ραμματείς 

Προεδρίας της Κυβέρνησης Οικονομικών 
ΒΑΣ. ΤΣΙΛΙΚΑΣ ΧΡΥΣ. ΧΑΡΙΣΙΟΥ 

-♦- 

Αριθ. 50863 (4) 

Καθορισμός όρων και προϋποθέσεων καταβολής δαπα¬ 
νών για συνέδρια των δευτεροβαθμίων συνδικαλιστι¬ 
κών οργανώσεων, από 1.10.1994 μέχρι 31.12.1994. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας, συνδικαλιστικών δικαιωμάτων κ.λπ.». 

3. Την αριθμ. 40/3.10.94 απόφαση του Δ.Σ. του Ο.Ε.Ε. 

4. Την εγγραφή πίστωσης στον ΚΑΕ 25222 του προϋ¬ 
πολογισμού του Ο.Ε.Ε. για την προκαλούμενη δαπάνη 
(άρθρ. 27 Ν. 2081/92 και άρθρ. 29Α του Ν. 1558/85). 

5. Την αριθμ. 80170/1994 (ΦΕΚ Β' 585) κοινή από¬ 
φαση του Πρωθυπουργού και του Υπουργού Εργασίας 
«Ανάθεση αρμοδιοτήτων στον Υφυπουργό Εργασίας», 
αποφασίζουμε: 

Καθορίζουμε, σύμφωνα με το άρθρο 5 παρ. 1 β και 2 του 
Ν. 2224/94, τους όρους και τις προϋποθέσεις για τον 
τρόπο κατανομής και καταβολής των χρηματικών ποσών 
καθώς και τη διαδικασία πιστοποίησης εκτέλεσης των δα¬ 
πανών για εκλογοαπολογιστικά συνέδρια από 1η Οκτω¬ 
βρίου μέχρι 31 Δεκεμβρίου 1994, για τις δευτεροβάθμιες 
συνδικαλιστικές οργανώσεις, ως εξής: 

1. Δικαιούχοι είναι οι δευτεροβάθμιες συνδικαλιστικές 
οργανώσεις με δύναμη από 10.000 ψηφίσαντα μέλη και 
άνω. 

2. Τα ποσά που θα καταβληθούν κατανέμονται ως κα¬ 
τωτέρω: 

α) Για τις οργανώσεις με ψηφίσαντα μέλη 
από 10.000 - 15.000, ποσό 2.000.000 δρχ. 
β) Γ ια τις οργανώσεις με ψηφίσαντα μέλη, 
από 15.001 - 20.000, ποσό 3.000.000 δρχ. 
γ) Γ ια τις οργανώσεις με ψηφίσαντα μέλη, 
από 20.001 - 30.000, ποσό 5.000.000 δρχ. 
δ) Γ ια τις οργανώσεις με ψηφίσαντα μέλη, 
από 30.001 - 30.000, ποσό 10.000.000 δρχ. 

3. Η καταβολή των ανωτέρω ποσών θα γίνει ως εξής: 

α) Το ήμισυ του δικαιούμενου ποσού, υπολογιζόμενο με 

βάση τη δύναμη που είχε η δικαιούχος οργάνωση στις τε¬ 
λευταίες αρχαιρεσίες της, θα προκαταβάλλεται εφόσον 
υποβληθεί αίτηση της Διοίκησης στον Οργανισμό Εργατι¬ 
κής Εστίας, στην οποία αίτηση να αναφέρεται ο τόπος και 
ο χρόνος πραγματοποίησης του συνεδρίου. 

β) Το υπόλοιπο του ποσού θα καταβάλλεται μετά την 
πραγματοποίηση του συνεδρίου και εφόσον υποβληθούν 
τα εξής δικαιολογητικά: 

1) Επικυρωμένο από τη Διοίκηση της Συνδικαλιστικής 
Οργάνωσης φωτοαντίγραφο πρακτικού αρχαιρεσιών για 
εκλογή διοίκησης ή και αντιπροσώπων. Το πρωτότυπο του 
πρακτικού πρέπει απαραίτητα να έχει τις υπογραφές της 
εφορευτικής επιτροπής και του παρόντος Δικαστικού 
Αντιπροσώπου. 

2) Επικυρωμένο φωτ/φο μητρώου σωματείων - μελών, 
που πήραν μέρος στο συνέδριο, στο οποίο να εμφαίνεται η 
επωνυμία κάθε σωματείου, οι αντιπρόσωποι που ψήφισαν 
καθώς επίσης η ημερομηνία και τα ψηφίσαντα για την 
εκλογή τους μέλη. 

3) Παραστατικά δαπανών που σχετίζονται με την εύ¬ 
ρυθμη διεξαγωγή του συνεδρίου, όπως ιδίως έξοδα μετα¬ 
κίνησης και ημεραργιών των αντιπροσώπων των σωμα¬ 
τείων - μελών, ενοίκια αιθουσών, εγκαταστάσεων, φιλοξε¬ 
νίας αντιπροσωπειών άλλων συνδικαλιστικών οργανώσεων 
από το εσωτερικό ή το εξωτερικό κ.λπ. 

Στην περίπτωση που το συνέδριο ματαιωθεί για οποιο- 
δήποτε λόγο, η συνδικαλιστική οργάνωση υποχρεούται να 
επιστρέφει στον Οργανισμό Εργατικής Εστίας, το ποσό 
της προκαταβολής. 

Εάν η Οργάνωση δεν επιστρέφει το ποσό της προκατα¬ 


βολής αυτό παρακρατείται από τις λειτουργικές δαπάνες 
που δικαιούται από την Εργατική Εστία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 1994 

Ο ΥΦΥΠΟΥΡΓΟΣ 

ΓΕΩΡΓ. ΑΔΑΜΟΠΟΥΛΟΣ 

-4- 

Αριθ. 50919 (5) 

Έγκριση καταβολής εξόδων αμοιβών δικαστικών αντιπρο¬ 
σώπων για τη διεξαγωγή αρχαιρεσιών. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας, συνδικαλιστικών δικαιωμάτων κ.λπ.». 

3. Την αριθμ. 40/3.10.94 απόφαση του Δ.Σ. του ΟΕΕ. 

4. Την εγγραφή πίστωσης στον ΚΑΕ 2522Α του Προϋ¬ 
πολογισμού του ΟΕΕ, για την προκαλούμενη δαπάνη 
(άρθρ. 27 Ν. 2081/92 και άρθρ. 29Α του Ν. 1558/85). 

5. Την αριθμ. 80170/1994 (ΦΕΚ 585 Β') κοινή από¬ 
φαση του Πρωθυπουργού και του Υπουργού Εργασίας 
«Ανάθεση αρμοδιοτήτων στον Υφυπουργό Εργασίας», 
αποφασίζουμε: 

1. Εγκρίνουμε, σύμφωνα με το άρθρο 5 παρ. 1 α του Ν. 
2224/94, την καταβολή από τον ΟΕΕ, των εξόδων αμοι¬ 
βών των δικαστικών αντιπροσώπων που θα παραστούν 
στις αρχαιρεσίες των Δευτεροβάθμιων Συνδικαλιστικών 
Οργανώσεων, για ανάδειξη συλλογικών οργάνων ή και 
αντιπροσώπων, από 1 Οκτωβρίου μέχρι 31 Δεκεμβρίου 
1994. 

2. Γ ια την καταβολή της πιο πάνω δαπάνης υποχρεούται 
η συνδικαλιστική οργάνωση να υποβάλει στον ΟΕΕ, μετά 
το τέλος των αρχαιρεσιών σχετική αίτηση με τα εξής δι- 
καιολογητικά: 

α) Αντίγραφο απόφασης διορισμού του ή των Δικαστι¬ 
κών Αντιπροσώπων. 

β) Φωτοαντίγραφο, επικυρωμένο από τη Διοίκηση της 
οργάνωσης, απόδειξης καταβολής στο οικείο Πρωτοδι¬ 
κείο, της αμοιβής του ή των Δικαστικών Αντιπροσώπων 
που παρέστησαν στις αρχαιρεσίες της οργάνωσης. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 31 Οκτωβρίου 1994 

Ο ΥΦΥΠΟΥΡΓΟΣ 

ΓΕΩΡΓ. ΑΔΑΜΟΠΟΥΛΟΣ 

-♦- 

Αριθ. ΔΥΙγ/οικ. 39359 (6) 

Καθορισμός του αριθμού των ανά εξάμηνο επαναπροσ- 
λαμβανομένων σε Ιδρύματα Κοιν. Πρόνοιας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 25, παρ. 5 και 10 του Ν. 
2190/94 «Σύσταση ανεξάρτητης αρχής για την επιλογή 

προσωπικού και ρύθμιση θεμάτων διοίκησης» (ΦΕΚ 28/Α/ 
94). 

2. Την αριθμ. ΔΙΠΙΔΔ/Α2/7497/15.3.94 εγκύκλιο του 
Υπουργείου Προεδρίας της Κυβέρνησης. 

3. Την αριθμ. ΔΥ1 γ/οικ. 31931 /24.8.94 κοινή απόφαση 
των Υπουργών Προεδρίας της Κυβέρνησης, Οικονομικών 
και Υγείας, Πρόνοιας και Κοιν. Ασφαλίσεων με την οποία 
καθορίστηκε ο αριθμός των επαναπροσλαμβανομένων σε 
Ιδρύματα Κοιν. Πρόνοιας. 

4. Το γεγονός ότι, οι υπηρεσιακές ανάγκες στα Ιδρύ¬ 
ματα Κοιν. Πρόνοιας είναι επείγουσες και επιτακτικές. 

5. Το γεγονός ότι η δαπάνη που προκαλείται καλύπτεται 
με εγγεγραμμένη πίστωση στον ΚΑΕ 0111 στους Προϋ¬ 
πολογισμούς των Ιδρυμάτων. 

I. Καθορίζουμε τον αριθμό των επαναπροσλαμβανομέ¬ 
νων σε Ιδρύματα Κοιν. Πρόνοιας για το β' εξάμηνο του 
έτους 1994 κατά ειδικότητα, ως κατωτέρω: 

1. θεραπευτήριο Χρονιών Παθήσεων Δωδεκανήσου «ΟΙ¬ 


ΚΟΣ ΚΟΛΥΜΠΙΩΝ» 

Φυσιοθεραπευτής 1 

Μεταφορέας ασθενών 1 

Τεχνίτης Εκπαιδευτής 1 

2. Κέντρο Αποκατάστασης ατόμων με ειδικές ανάγκες 
Κρήτης 

Εκπαιδευτήρια Πλέκτρα 1 

Καθαρίστρια 1 

Αγγειοπλάστης 1 

Οδηγός αυτοκινήτου 1 

3. Κέντρο Κοιν. Αποκατάστασης Χανσενικών 

Διοικητικός ΠΕ 1 

Υδραυλικός 1 

Κλητήρας 1 

Βοηθ. Προσωπικό Μαγειριού 1 

Καθαρίστριες 2 

Βοηθ. Υγειονομικό Προσωπικό 2 

Ξυλουργός 1 

Διοικητικοί ΔΕ 2 

4. Κέντρο Αποθεραπείας - Αποκατάστασης Νοτιοανατο¬ 
λικής Αττικής 

Ιατρός Ορθοπεδικός 1 

Διοικητικός ΠΕ 1 

Διοικητικοί ΔΕ 2 

Υδραυλικός 1 

Βοηθ. Νοσηλευτικό Προσωπικό 3 

5. θεραπευτήριο Χρονιών Παθήσεων Μελλισίων 

Διοικητικός ΠΕ 1 

Διοικητικός ΔΕ 1 

6. θεραπευτήριο Χρονιών Παθήσεων Χανιών 

Τεχνίτης Εκπαιδευτής ξυλογλυπτικής 1 

7. Παπάφειο Κέντρο Παιδικής Μέριμνας 
«Ο ΜΕΛΙΤΕΥΣ» 

Μάγειρας 1 

8. Κοιν. Ξενώνας Καρέα Αττικής 

Διοικητικός ΠΕ 1 

Κοιν. Λειτουργός 1 

Κλητήρας - θυρωρός - Νυχτοφύλακας 1 

Καθαρίστρια 1 

9. Κέντρο Περίθαλψης Παίδων θεσ/νίκης 
«ΑΓ. ΔΗΜΗΤΡΙΟΣ» 


Αποθηκάριος 1 

Κηπουργοί 2 

θαλαμηπόλοι 2 

Βοηθοί νοσοκόμων 4 

Ράπτρια 1 

Ιατρός Παθολόγος 1 

10. θεραπευτήριο Χρονιών Παθήσεων Εύβοιας 

Διοικητικός ΤΕ 1 

Υδραυλικός 1 

Ηλεκτρολόγος 1 

Βοηθ. Υγειονομικό Προσωπικό 2 

Βοηθ. Μαγείρων - Τραπεζοκόμες 3 

Προσωπικό Καθαριότητας 2 

Πλύντης 1 

Ιματιοφύλακας 1 

Νυχτοφύλακας 1 

Εργάτες 2 

Οδηγοί 1 

11. Ίδρυμα Κοιν. Πρόνοιας θεσ/νίκης 
«ΑΓ. ΠΑΝΤΕΛΕΗΜΩΝ» 

θαλαμηπόλοι 2 

Αδελφές Νοσοκόμες 1 

Τ ραπεζοκόμες 3 

Ταπητουργός 1 

Καθαρίστριες 2 

12. Κέντρο Παιδικής Μέριμνας Αρρένων Φλώρινας 

Βοηθός Μαγείρου 1 

13. Κέντρο Εκπαίδευσης και Αποκατάστασης Τυφλών 

Επιμελήτρια 1 

Καθαρίστρια 1 

Εργάτης 1 

14. Β' θεραπευτήριο Χρονιών Παθήσεων Αθηνών 

Φυσικοθεραπεύτρια 1 

Διοικητικός ΔΕ 1 

Εργάτης 1 

Προσωπικό Καθαριότητας 3 

Πρακτικές νοσοκόμες 3 

15. θεραπευτήριο Χρονιών Παθήσεων Λασιθίου 

Προσωπικό Καθαριότητας 3 

Βοηθ. Υγειονομικό Προσωπικό 5 

Υδραυλικός - συντηρητής κτιρίων 1 

16. Εθνικό Ίδρυμα Αποκατάστασης Αναπήρων 

Καθαρίστρια 1 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ 

ΚΑΙ ΚΟΙΝ. ΑΣΦΑΛΙΣΕΩΝ 

ΑΛ. ΠΑΠΑΛΟΠΟΥΛΟΣ Δ. ΚΡΕΜΑΣΤΙΝΟΣ 

Αριθ. Π3α/3535 (7) 

Κάλυψη δαπανών διατροφής πλημμυροπαθών Ν. Καρδί¬ 
τσας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 57/73 «περί λήψεως μέτρων 
Κοινωνικής Προστασίας των οικονομικά αδυνάτων...». 

2. Την αριθμ. Δ1α/4232/10.6.74 εγκ. 257 «περί εφαρ¬ 
μογής του Ν.Δ. 57/73 «περί λήψεως μέτρων Κοιν. Προ¬ 
στασίας των οικονομικά αδυνάτων...». 

3. Την αριθμ. Δία/οικ. 7827/3.8.73 προγραμματική 
απόφαση «περί εφαρμογής προγράμματος αντιμετώπισης 
εκτάκτων κοινωνικών αναγκών...». 

4. Τις διατάξεις του άρθρου 4 του Ν. 776/78 «Περί κα¬ 
ταβολής μηνιαίου βοηθήματος...». 

5. Την ανάγκη κάλυψης των δαπανών διατροφής των 
πλημμυροπαθών του Ν. Καρδίτσας των οποίων τα σπίτια 
πλημμύρισαν από τις πρόσφατες βροχοπτώσεις και κατε- 
στράφησαν είδη οικοσκευής και τα άλλα υπάρχοντά τους. 

6. Το γεγονός ότι από τις διατάξεις της παρούσας προ- 
καλείται δαπάνη σε βάρος του κρατικού προϋπολογισμού 
του τρέχοντος έτους ύψους 17 εκατομμυρίων η οποία θα 
καλυφθεί από την εγγεγραμμένη πίστωση του ΚΑΕ του 
Φ.300 2655 «βοηθήματα λόγω θεομηνίας η οποία θα συ¬ 
μπληρωθεί με τη μεταφορά πίστωσης ύψους 17 εκατομ¬ 
μυρίων δρχ. από τον Φ.300 ΚΑΕ 2337 «Επιχορήγηση για 
σκοπούς κοινωνικής αντίληψης από το καθαρό προϊόν του 
Ειδ. Κρατ. Λαχείου», αποφασίζουμε: 

1. Καθορίζουμε ως ακολούθως τον τρόπο της καταβο¬ 
λής της δαπάνης που θα προκύψει από την προσωρινή 
διατροφή σε εστιατόριο ή άλλα παρεμφερή καταστήμτα 
των θεομηνιοπλήκτων οικογενειών ή μεμονωμένων ατό¬ 
μων του Νομού Καρδίτσας. 

α. Η καταβολή της δαπάνης θα γίνεται σε βάρος των πι¬ 
στώσεων του Φ.300 ΚΑΕ 2655 «βοηθήματα λόγω θεομη¬ 
νίας» του προϋπολογισμού εξόδων του Υπουργείου 
Υγείας, Πρόνοιας και Κοιν. Ασφαλίσεων, οι οποίες θα με- 
ταβιβασθούν στον Λογαριασμό Α' Κοινωνικών Βοηθειών 
της Νομαρχίας Καρδίτσας. 

β. Η δαπάνη θα καταβάλλεται απ’ ευθείας στους υπευ¬ 
θύνους των εστιατορίων ή των παρεμφερών καταστημά¬ 
των από υπόλογο που θα ορισθεί με Νομαρχιακή Από¬ 
φαση. 

γ. Η εν λόγω δαπάνη δεν θα υπερβαίνει το ποσό των 
δρχ. 2.200 κατ’ άτομο. 

δ. Η διάρκεια της αίτησης δεν θα υπερβαίνει τις 15 ημέ¬ 
ρες αρχής γενομένης από 27.10.94. 

2. Δικαιολογητικά για την πληρωμή της δαπάνης ορίζο¬ 
νται: 

α. Αντίγραφο της αναγνωριστικής απόφασης των δι¬ 
καιούχων προσωρινής σίτισης. 

β. Τιμολόγιο του εστιατορίου ή του παρεμφερούς κατα¬ 
στήματος από το οποίο θα προκύπτει το ύψος της δαπά¬ 
νης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 1994 

Ο ΥΠΟΥΡΓΟΣ 

ΔΗΜ. ΚΡΕΜΑΣΤΙΝΟΣ 

-♦- 

Αριθ. Φ5.1/Β3 4485 (8) 

Αύξηση ημερήσιου σιτηρέσιου φοιτητών Ιονίου Πανεπι¬ 
στημίου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άθρου 29 & 5 του Ν. 1268/1982 
(ΦΕΚ 87 τ.Α') «Για τη δομή και λειτουργία των Ανωτάτων 
Εκπαιδευτικών Ιδρυμάτων» και του άρθρου 40 & 1 δ του Ν. 
1404/83 (ΦΕΚ 173 τ.Α') «Δομή και λειτουργία των Τεχνο¬ 
λογικών Εκπ/κών Ιδρυμάτων». 

2. Τις διατάξεις του Π.Δ. 387/1983 (ΦΕΚ 141 τ.Α') 
«Λειτουργία, οργάνωση, διοίκηση φοιτητικών Λεσχών στα 
Ανώτατα Εκπαιδευτικά Ιδρύματα και παροχή δωρεάν σίτι¬ 
σης στους φοιτητές αυτών», όπως αυτές τροποποιήθηκαν 
και συμπληρώθηκαν με τα Π.Δ. 494/85 (ΦΕΚ 176 τ.Α') και 
143/1990 (ΦΕΚ 55 τ.Α'). 

3. Τα ειδικά προβλήματα που εξακολουθούν να προκύ¬ 
πτουν από τις ιδιομορφίες του Ιονίου Πανεπιστημίου, ως 
περιφερειακού Πανεπιστημίου, όπως έλλειψη φοιτητικής 
λέσχης, υλικοτεχνικής και διοικητικής υποδομής κ.λπ., 
αποφασίζουμε: 

Ορίζουμε κατ’ εξαίρεση των κειμένων διατάξεων το 
ημερήσιο σιτηρέσιο των φοιτητών του Ιονίου Πανεπιστη¬ 
μίου από 1.11.94 μέχρι και 31.12.94 στο ποσό των επτα¬ 
κοσίων (700) δραχμών. 

Από τις διατάξεις της παρούσης απόφασης προκαλείται 
δαπάνη σε βάρος του κρατικού προϋπολογισμού ύψους 
ενός εκατομμυρίου πεντακοσίων χιλιάδων (1.500.000) 
δραχμών για το τρέχον οικονομικό έτος. 

Σχετική πίστωση έχει εγγράφει στον κρατικό προϋπο¬ 
λογισμό ειδικό φορέα 19.250 και ΚΑΕ 2425. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 1994 

Ο ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 

-♦- 

Αριθ. οικ/1766/ΤΣΕΠ 32.1 (9) 

Παράταση προθεσμίας υποβολής αιτήσεων από τους σει¬ 
σμόπληκτους του 1993 του Νομού Ηλείας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την Πράξη Νομοθετικού Περιεχομένου με ημερομη¬ 
νία 28.7.78 «περί αποκαταστάσεως ζημιών εκ σεισμών 
του 1978 εις περιοχήν Βορείου Ελλάδος κ.λπ.» όπως αυτή 
κυρώθηκε, τροποποιήθηκε και συμπληρώθηκε με τους 
Νόμους 867/79, 1048/80, 1133/81 και 1190/81. 

2. Την Πράξη Υπουργικού Συμβουλίου 59/27.4.93 
(ΦΕΚ 63/Α/27.4.93) σχετικά με την αποκατάσταση των 

ζημιών που προκλήθηκαν από το σεισμό της 26ης Μαρ¬ 
τίου 1993 σε περιοχή του Νομού Ηλείας με την οποία 
οριοθετήθηκε η σεισμόπληκτη περιοχή και ορίσθηκαν οι 
αρχικές προθεσμίες. 

3. Την Πράξη Υπουργικού Συμβουλίου 143/30.9.93 
(ΦΕΚ 169/Α/30.9.93) σχετικά με την αποκατάσταση των 
ζημιών από το σεισμό του Ιουνίου 1993 σε περιοχές των 
Νομών Πρεβέζης και Θεσπρωτίας και τροποποίηση των 
Π.Υ.Σ. 59/27.4.93 και 117/4.8.93. 

4. Την απόφαση οικ/687/21.4.94 για την παράταση 
προθεσμίας υποβολής αιτήσεων από τους σεισμόπλη¬ 
κτους του 1993 του Ν. Ηλείας. 

5. Το Π.Δ. 69/1988 «περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.». 

6. Την κοινή απόφαση του Υπουργού Προεδρίας και του 
Αναπληρωτή Υπουργού ΠΕ.ΧΩ.ΔΕ. Δ16Α/04/ 773/ 
29.11.90 σχετικά με τον αριθμό των υπογραφών. 

7. Την κοινή απόφαση Δ17α/02/56/Φ.2.2.1/14.7.94 
του Πρωθυπουργού και του Υπουργού ΠΕ.ΧΩ.Δ.Ε. «Ανά¬ 
θεση αρμοδιοτήτων του Υπουργού ΠΕ.ΧΩ.Δ.Ε. στον Υφυ¬ 
πουργό ΠΕ.ΧΩ.Δ.Ε. Ιωάννη Τσακλίδη». 

- Επειδή οι αιτήσεις επισκευής ή ανακατασκευής για 
χορήγηση δανείου και έκδοση αδείας πρέπει να συνοδεύ¬ 
ονται από ολοκληρωμένες μελέτες. 

- Επειδή πολλοί σεισμόπληκτοι δεν μπόρεσαν να υπο¬ 
βάλλουν αιτήσεις για χρηματοδότηση έγκαιρα. 

- Επειδή σύμφωνα με την παρ. 4 της Π.Υ.Σ. 59/ 
27.4.93 δίνεται στον Υπουργό ΠΕ.ΧΩ.Δ.Ε. η δυνατότητα 
να παρατείνει την προθεσμία για την υποβολή αιτήσεων 
για ένα εξάμηνο ακόμη, αποφασίζουμε: 

1. Παρατείνουμε την προθεσμία για την υποβολή αιτή¬ 
σεων από τους δικαιούχους σεισμοπλήκτους του Νομού 
Ηλείας, για τη δανειοδότησή τους, που λήγει στις 
27.10.94, για ένα εξάμηνο ακόμη δηλαδή μέχρι τις 
27.4.95. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

2. Η απόφαση αυτή να δημοσιευθεί στην Εφημερίδα της 
Κυβερνήσεως σύμφωνα με το άρθρο 1 παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Αθήνα, 26 Οκτωβρίου 1994 

ο ΥΦΥΠΟΥΡΓΟΣ 

ΙΩΑΝ. ΤΣΑΚΛΙΔΗΣ 

-4- 

Αριθ. Δ3/Φ5/22407 (10) 

Μερική τροποποίηση της εγκατάστασης και διαδρομής 

του αγωγού Φυσικού Αερίου στο Νομό Βοιωτίας του 

Δήμου Αλιάρτου, της Κοινότητας Μαυροματίου και της 

Κοινότητας Υψηλάντη. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Το άρθρο 4 του Νόμου 1929/1991 και το άρθρο 19 
του Νόμου 2081/1992. 

2. Το άρθρο 1 του Νόμου 367/1976. 

3. Το άρθρο 7 του Νόμου 1769/1988. 

4. Την κοινή απόφαση των Υπουργών Οικονομικών και 


Βιομηχανίας, Ενέργειας και Τεχνολογίας με αριθ. 
1064090/5406/0010/4.10.90 (ΦΕΚ 606/Δ/30.10.90). 

5. Την απόφαση του Υπουργού Βιομηχανίας, Ενέργειας 
και Τεχνολογίας με αριθ. 32676/7.11.1991 (ΦΕΚ 952/Β/ 
18.11.1991) περί εγκατάστασης και διαδρομής του αγω¬ 
γού Φ.Α. στο Νομό Βοιωτίας, αποφασίζουμε: 

α. Τροποποιούμε μερικώς την απόφαση του Υπουργού 
Βιομηχανίας, Ενέργειας και Τεχνολογίας με αριθ. 32676/ 
7.11.1991 (ΦΕΚ 952/Β/18.11.1991) περί εγκατάστασης 
και διαδρομής του αγωγού Φυσικού Αερίου στο Νομό Βοι¬ 
ωτίας και ορίζουμε τη νέα διαδρομή του αγωγού Φυσικού 
Αερίου στην περιοχή του Δήμου Αλιάρτου, της Κοινότητας 
Μαυροματίου και της Κοινότητας Υψηλάντου του Νομού 
Βοιωτίας όπως φαίνεται πλέον αυτή στα συνημμένα στην 
παρούσα με συνεχή γραμμή κόκκινου χρώματος νέα κτη- 
ματολογικά διαγράμματα, υπό κλίμακα 1:1.000 που έχουν 
συνταχθεί στις 28.2.1994 και 25.4.94 από τον Αγρ. Τοπο¬ 
γράφο Μηχανικό Λάμπρο Κοτσώνη. 

Σχέδιο Νο: 

5101-050-416-07-05-0, Αναθ. 1 (φύλλο 16 από 68) 
5101-060-416-01-01-0, Αναθ. 1 (φύλλο 17 από 68) 
5101-050-416-04-02-0, Αναθ. 2 (φύλλο 4 από 68) 
5101-050-416-04-03-0, Αναθ. 2 (φύλλο 5 από 68) 
5101 -050-416-05-01 -0, Αναθ. 2 (φύλλο 6 από 68) 
5101-050-416-05-02-0, Αναθ. 2 (φύλλο 7 από 68) 
5101-050-416-05-03-0, Αναθ. 2 (φύλλο 8 από 68) 
εκτός από τις εκτάσεις που αφορούν ιδιωτικά δάση ή δάση 
ανήκοντα σε πόσης φύσεως Νομικά Πρόσωπα, οι οποίες 
ήδη έχουν κηρυχθεί σε αναγκαστική απαλλοτρίωση με την 
κοινή απόφαση των Υπουργών Οικονομικών και Βιομηχα¬ 
νίας, Ενέργειας και Τεχνολογίας με αριθ. 1064090/5406/ 
0010/4.10.1990 (ΦΕΚ 606/Δ/30.10.90). 

β. Ιδιοκτήτες ή νομείς και κάτοχοι από οποιαδήποτε 
έννομη αιτία αγροτικών ή αστικών ακινήτων, υποχρεούνται 
να επιτρέπουν τη διάνοιξη και κατασκευή των επιβαλλο- 
μένων υπογείων σηράγγων, στο αναγκαίο βάθος, για την 
εγκατάσταση του παραπάνω υπό στοιχείο α αγωγού φυσι¬ 
κού αερίου από τη ΔΕΠΑ Α.Ε., κάθε τι που είναι αναγκαίο 
για την κατασκευή, χρήση ή επισκευή του έργου αυτού, το 
οποίο αναγνωρίζεται ως έργο προφανούς κοινής ωφέ¬ 
λειας, καθώς και την επιστασία για τη συντήρησή του. 

γ. Επίσης σε ζώνη έκτασης τεσσάρων (4) μέτρων δεξιά 
και τεσσάρων (4) μέτρων αριστερά από τον άξονα του 
αγωγού, όπως φαίνεται και αυτή (ζώνη) στα παραπάνω 
κτηματολογικά διαγράμματα και λόγω της επιβαλλόμενης 
συνεχούς και ακώλυτης επιθεώρησης, επιστασίας, ελέγ¬ 
χου ασφαλείας, περιοδικής συντήρησης και επισκευής 
του παραπάνω αγωγού, απαγορεύεται: «η κατασκευή 
κάθε είδους υπογείων εγκαταστάσεων, η τοποθέτηση πα¬ 
ράλληλα ή κάθετα κάθε είδους σωληνώσεων, οι οποίες 
απαιτούν εκσκαφή πάνω από 0,50 μ., η ανόρυξη φρεάτων 
ή τάφρων, η δημιουργία νέων αγροτικών ιδιωτικών οδών, η 
φύτευση δένδρων των οποίων το ριζικό σύστημα εισχωρεί 
σε βάθος μεγαλύτερο των 0,60 μ., καθώς και η αλλοίωση 
της μορφολογίας της επιφάνειας του εδάφους με οποιον- 
δήποτε τρόπο». 

δ. Από τη δημοσίευση της παρούσας απόφασης εγκα¬ 
τάστασης του παραπάνω αγωγού μπορεί να αρχίσει η 
ελεύθερη εκτέλεση του έργου αυτού και οποιαδήποτε εκ¬ 
κρεμοδικία δεν την αναστέλλει. 

ε. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Οκτωβρίου 1994 

Ο ΥΠΟΥΡΓΟΣ 

ΚΟΣΤΑΣ ΣΗΜΙΤΗΣ 

-♦- 

Αριθ. 20974/Ζ/5254 ( 11 ) 

Τροποποίηση της 26582/Ζ/6317/31.12.1993 υπουργι¬ 
κής απόφασης. 

Ο ΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Π.Δ. 181/1994 (ΦΕΚ 116/Α/ 
7.7.1994) «Συγκρότηση της Γενικής Γραμματείας Τύπου 
και Πληροφοριών σε Υπουργείο Τύπου και Μέσων Μαζι- 
κής Ενημέρωσης και καθορισμός των αρμοδιοτήτων του». 

2. Τις διατάξεις του Π.Δ. 258/1993 «Περί Οργανισμού 
της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης» όπως τροποποι¬ 
ήθηκε με το Π.Δ. 171/1994 (ΦΕΚ 108/Α/6.7.1994). 

3. Την απόφαση αριθμ. ΔΙΚΔ/Φ.2/24763/8.9.1992 
(ΦΕΚ 576/Β/92) «Περιορισμός συλλογικών οργάνων του 
Υπουργείου Προεδρίας της Κυβέρνησης». 

4. Τις διατάξεις του άρθρου 10 του Ν.Δ. 744/70. 

5. Την αριθμ. 26582/Ζ/6317/31.12.1993 απόφαση 
«Περί συγκρότησης Επιτροπής Ειδικών Δαπανών». 

6. Την αριθμ. Υ635/8.7.1994 κοινή απόφαση του Πρω¬ 
θυπουργού και του Υπουργού Τύπου και Μέσων Μαζικής 
Ενημέρωσης (ΦΕΚ 541/Β/8.7.1994) με την οποία ανατέ¬ 
θηκαν στον Νικόλαο Αθανασάκη, καθήκοντα Γενικού 
Γραμματέα του Υπουργείου Τύπου και Μέσων Μαζικής 
Ενημέρωσης», αποφασίζουμε: 

Τροποποιούμε την απόφαση αριθμ. 26582/Ζ/6317/ 
31.12.1993 και ορίζουμε τη Βαΐτσου Κωνσταντίνα, μόνιμη 
υπάλληλο με βαθμό Β' του Κλάδου ΠΕΙ Διοικητικός του 
Υπουργείου Τύπου και Μέσων Μαζικής Ενημέρωσης, 
γραμματέα της Επιτροπής Ειδικών Δαπανών σε αντικατά¬ 
σταση της Ελένης Καραγιάννη, μόνιμης υπαλλήλου με 
βαθμό Β' του Κλάδου ΠΕΙ Διοικητικός. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 1994 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 2321 ( 12 ) 

Κανονισμός του «Λογαριασμού» Επικουρικής Συνταξιοδο- 
τήσεως των Μελών και του Διοικητικού Προσωπικού 
του Σώματος Ορκωτών Λογιστών. 

ΣΩΜΑ ΟΡΚΩΤΩΝ ΕΛΕΓΚΤΩΝ 
ΕΠΟΠΤΙΚΟ ΣΥΜΒΟΥΛΙΟ 

Το Εποπτικό Συμβούλιο του Σώματος Ορκωτών Ελε¬ 
γκτών κατά τη συνεδρίασή του της 21 ης Οκτωβρίου 1994, 
αφού έλαβε υπόψη του τη διάταξη της παραγρ. 10 του άρ¬ 
θρου 24 του Π.Δ. 226/1992 (ΦΕΚ 120/Α/14.7.1992) και 
τα άρθρα 6 παρ. 2 και 14 παρ. 4 του Ν.Δ. 3329/1955 
(ΦΕΚ 230/Α/1955), ενέκρινε ομόφωνα τις παρακάτω 
διορθώσεις στον Κανονισμό του «Λογαριασμού» Επικουρι¬ 
κής Συνταξιοδοτήσεως των Μελών και του Διοικητικού 
Προσωπικού του Σώματος Ορκωτών Λογιστών: 

Καταργείται από της ισχύος του το πρώτο εδάφιο της 
παραγράφου 9 του κεφαλαίου Α' της αποφάσεως του 
Εποπτικού Συμβουλίου του Σώματος Ορκωτών Ελεγκτών 
της 27.7.1994 (ΦΕΚ 717/Β/22.9.1994), με την οποία 
τροποποιήθηκε και συμπληρώθηκε ο Κανονισμός του 
«Λογαριασμού» Επικουρικής Συνταξιοδοτήσεως των Με¬ 
λών και του Διοικητικού Προσωπικού του Σώματος Ορκω¬ 
τών Λογιστών (ΦΕΚ 197/Β/26.3.193) και επαναφέρονται 
σε ισχύ αφότου καταργήθηκαν οι εκ παραδρομής καταρ- 
γηθείσες με αυτό διατάξεις. 

Επίσης στην παράγραφο 6 του ίδιου κεφαλαίου της πιο 
πάνω αποφάσεως του Εποπτικού Συμβουλίου του Σώμα¬ 
τος Ορκωτών Ελεγκτών και στον πρώτο στίχο, οι λέξεις 
«διοικητικό πρόσωπο» αντικαθίστανται με τις σωστές 
«διοικητικό προσωπικό». 

Με την παρούσα απόφαση του Εποπτικού Συμβουλίου 
του Σώματος Ορκωτών Ελεγκτών ουδεμία επιβάρυνση 
επέρχεται στον προϋπολογισμό του Σώματος Ορκωτών 
Ελεγκτών ή στον Κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 1994 
Ο Πρόεδρος 

ΠΕΤΡΟΣ ΔΗΜΗΤΡΑΚΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕ1.ΕΧ 

ΡΑΧ 

22.3211 ΥΡΕΤ ΘΡΙ 
5234312 

λειτουργούν καθημερινά από δ.ΟΟ' έως 13.00' 


ΧΡ ΗΣΙΜ ΕΣ Π ΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό ΣολωμοΟ 51 τηλ: 5248 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμ ές κατά τεύχος τη ς ΕΦΗΜΕ ΡΙΔΑΣ ΤΗΣ Κ ΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο 

Ε ΤΗΣ ΙΕ Σ ΣΥ ΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 
β) » » » Β' 


Δρχ. 

» 


γ) » » » Π » 

δ) » » » Δ’ » 

ε) » » » Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ » 

η) » » » Δελτ. Εμπ,& Βιομ. Ιδ. » 

θ) » » » Αν. Ειδικού Δικαστηρίου » 

ι) » » » Α.Ε. & Ε.Π.Ε. » 

ια) Για όλα τα Τεύχη εκτός ΤΑΕ-ΕΠΕ » 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο 
βοήθειας του Προσωπικού (ΤΑΠΕΤ) 


15.000 

Δρχ. 

750 

30.000 

» 

1 500 

10.000 

» 

500 

30.000 

» 

1.500 

20.000 

» 

1.000 

10.000 

» 

500 

5.000 

» 

250 

10.000 

» 

500 

3.000 

» 

150 

200.000 

» 

10.000 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















